jkorsvik/nowiki_second_scrape_merged huggingface dataset:
Per Gottschalk

Per Gottschalk (født 5. desember 1916 i Kristiania, død 17. juni 1989 samme sted) var en norsk impresario (konsertarrangør) og oldtids-kjenner, kjent for å ha brakt mange verdenskjente artister til Norge på 1950- og 1960-tallet.Etter examen artium 1936 jobbet han i diverse kontorjobber, før han i 1946 gikk inn i  Impresario A/S med sin tilkommende kone Elsa-Mai Fusdal (1918–2013).  
Fra jazzverdenen brakte de Louis Armstrong, Count Basie, Nat King Cole, Miles Davis, Duke Ellington, Ella Fitzgerald, Lionel Hampton, Billie Holiday, Oscar Peterson. De brakte oss dirigentene Leonard Bernstein, Willi Boskovsky, Herbert von Karajan, Eugene Ormandy og Leopold Stokowski, sangerne Jussi Bjørling, Marlene Dietrich, Beniamino Gigli (1954), Barbara Hendricks, Edith Piaf og Elisabeth Schwarzkopf (1951, 53), felespillerne Jascha Heifetz, Camilla Wicks (1950) Yehudi Menuhin (1950, 52) og Nathan Milstein, pianisten Arthur Rubinstein og gitaristen Andrés Segovia. 
Deres norske artiststall innbefattet dirigentene Karsten Andersen, Øivin Fjeldstad, Arvid Fladmoe og Odd Grüner-Hegge, pianistene Liv Glaser, Robert Levin (som via byrået fikk akkompagnere  Yehudi Menuhin i 1950 og to turneer året efter), Einar Steen-Nøkleberg og  Kjell Bækkelund, fiolinistene Ole Bøhn, Arve Tellefsen og Terje Tønnesen og sangerne Anne Gjevang, Elizabeth Norberg-Schulz, Knut Skram og Edith Thallaug. Per Gottschalk ga seg i 1972, men firmaet ble drevet videre av kona og datteren Vibeke (født 1948). De skilte seg i 1974.Per Gottschalks interesse for Italia startet med etruskerutstillingen i Kunstnernes Hus i 1956. Gottschalk videreutdannet seg innen arkeologi og skrev flere bøker fra sine studieturer til middelhavslandene fra 1972.  Med Hans Peter L'Orange (professor) ledet han programserien Streiftog i romersk keisertid for NRK i 1979. I 1983 kåserte han i P1 om En reise til oldtidens syv underverker. Med Mosse Hvinden var han reiselederne «Mosse & Per» på Aftenposten og Bennetts tematurer til Italia.Per og Else-Mai er foreldre til professor Petter Gottschalk (født 1950).


== Utgivelser ==
Per Gottschalk (1972). En reise i fortiden. En reise gjennom etruskernes land. Gyldendal.  [208 sider]
Per Gottschalk (1975). Hannibals verden. En reise i fortiden. Gyldendal.  [203 sider]
Per Gottschalk, red. (1980). Fireogtyve om femti. Venneboken til Kjell Bækkelund på 50-årsdagen 6. mai 1980. Gyldendal.  [113 sider]
Per Gottschalk (1983). Kvinner fra en fjern fortid. Tiden forlag.  [142 sider]
Per Gottschalk og Øistein Thurmann (akvareller) (1983). Sicilia. Middelhavets perle. Landslaget Aktuell Kunst.  [109 sider]
Per Gottschalk (1986). Kunstnere jeg har møtt. Tiden forlag.  [260 sider]


== Referanser ==
Marko Tuomela

Marko Tuomela (født 3. mars 1972) er en finsk fotballtrener og tidligere fotballspiller.
Tuomela var som aktiv spiller forsvarsspiller, og har i tillegg til landskamper for Finland spilt for Kuusysis Lahti, TPV Tampere, FF Jaro, Tromsø IL, Motherwell, Swindon Town, GIF Sundsvall, Liaoning Beijiing og IFK Sundsvall hvor han også har vært trener.
I sin tid i Tromsø scoret han 1 seriemål og 3 cupmål. Han ble i 1999 utsatt for et beinbrudd i en kamp mot Stabæk


== Referanser ==


== Eksterne lenker ==
(en) Marko Tuomela – FIFA 
(en) Marko Tuomela – Transfermarkt 
(en) Marko Tuomela – national-football-teams.com 
(en) Marko Tuomela – WorldFootball.net 
(en) Marko Tuomela – Soccerbase.com 
(en) Marko Tuomela – EU-Football.info 
(en) Marko Tuomela – FBref
Mercury Bay

Mercury Bay (maorisk: Te-Whanganui-o-Hei) er en stor V-formet bukt på østkysten av Coromandelhalvøya på Nordøya på New Zealand. Bukta ble navngitt av den engelske oppdageren James Cook. 
Cook gikk i land på øya 9. november 1769 for å observere merkurpassasje. I 1919 ble det bygget et minnesmerke og 88 acre ble satt av ved Shakespeare Cliff. Dette var basert på den feilaktige oppfatningen at det var her Cook gikk i land.
I virkeligheten gikk Cook i land på den østlige delen av Cook's Beach. Et mindre minnesmerke har også blitt satt opp der.Munningen av bukta er 10 kilometer bred, og kystlinjen er 20 kilometer lang. Mercury Islands ligger 10 kilometer nord.
Mercury Bay er et godt fiskeområde blant annet for sverdfisk. Dette er delvis på grunn av det nærliggende Te Whanganui-A-Hei (Cathedral Cove) maritime reservatet.


== Referanser ==
Medisinsk kvalitetsregister

Medisinsk kvalitetsregister er en betegnelse på en samling av opplysninger som skal danne grunnlag for vurdering av kvalitet i forbindelse med utøvelse av helsetjeneste.Et typisk medisinsk kvalitetsregister konsentrerer seg om en avgrenset gruppe pasienter, diagnoser eller behandlingsformer, eksempelvis nyfødte, cerebral parese eller hjertekirurgi.
I Norge er Senter for klinisk dokumentasjon og evaluering (SKDE) et nasjonalt servicemiljø for medisinske kvalitetsregistre. SKDE ligger i Tromsø og tilhører Helse Nord.


== Se også ==
Norsk pasientregister


== Referanser ==
Emeline og Sunniva

Emeline og Sunniva Gulbrandsen er to søstre fra Grimstad som har gitt ut sju CD-er med kristen barnemusikk.


== Sunniva Gulbrandsen ==
Sunniva Gulbrandsen lanserte 10. juni 2016 sin første singel som soloartist.


== Diskografi (som duo) ==
2006 Sammen med deg
2008 Det beste jeg vet
2010 Julen er her
2011 Inntil deg
2013 Sammen i lovsang


== Referanser ==


== Eksterne lenker ==
Hjemmeside
Tour de Korea

Tour de Corée (offisielt «Hyundai Capital Invitational Tour de Korea») er et sykkelritt som arrangeres i Sør-Korea, og er en del av UCI Asia Tour og arrangert av Korea Cycling Federation.
Touren fikk større oppmerksomhet i 2007 da Tour de France-vinneren i sju sesonger Lance Armstrong deltok. Sykkelrittet er det eneste internasjonale sykkelrittet i landet. Forgjengeren til arrangementet ble lagt ned i 1997 grunnet økonomiske vanskeligheter. Konkurransen er delt i to divisjoner; en elitedivisjon for inviterte og for konkurranseryttere, og en spesialkonkurranse for klubber.
Løpet er vel 1500 km langt, og er det lengste sykkelrittet i Asia.
I 2012 startet rittet fra Incheon lørdag 21. april og ble avsluttet i Hanam i Gyeonggi 29. april. 132 individuelle syklister og 22 lag deltok, og prispengene er 300 millioner sørkoreanske won, eller vel halvannen million kroner.


== Vinnere ==
2001: Chun Dae-Hong, Sør-Korea
2002: Tang Xuezhong, Kina, Giant Asia Racing Team
2003: Glen Chadwick, New Zealand, Giant Asia Racing Team
2004: Cory Lange, Canada, Marco Polo Cycling Team
2005: David McCann, Irland, Giant Asia Racing Team
2006: Tobias Erler, Tyskland, Giant Asia Racing Team
2007: Park Sung-Baek, Sør-Korea, Seoul Cycling
2008: Sergej Lagutin, Usbekistan, Usbekistan (landslag)
2009: Roger Beuchat, Sveits, Team Neotel
2010: Mike Friedman, USA, Jelly Belly-Kenda
2011: Choi Ki Ho, Hongkong, Hongkong (landslag)
2012: Sung Baek Park, Korea, KSPO
2013: Michael Cuming, Storbritannia
2014: Hugh Carthy, Storbritannia
2015: Caleb Ewan, Australia, Orica-GreenEDGE


== Referanser ==


== Eksterne lenker ==
(en) Offisielt nettsted
Stranger Than Fiction

Stranger Than Fiction er en amerikansk dramakomedie fra 2006. Filmen er regissert av Marc Forster, skrevet av Zach Helm og har Will Ferrell, Maggie Gyllenhaal, Emma Thompson og Dustin Hoffman i hovedrollene.


== Handling ==
Harold Crick (Will Ferrell) er en kjedelig regnskapsfører hos skatteetaten IRS som følger sitt eget skjema til punkt og prikke hver eneste dag; alt fra å pusse tennene til å telle skritt til bussholdeplassen må skje på en bestemt måte. Han tar alle regnestykker på strak arm og tar nådeløst skattesnytere med buksa nede. Men en dag (rettere sagt en onsdag) tar Harolds liv en dramatisk vending. Han får en fortellerstemme i hodet som beskriver alt han gjør i livet. Det påvirker livet hans; blant annet hvordan han møter en jente han blir forelsket i (Maggie Gyllenhaal) og rutinene hans. Og når stemmen i tillegg forteller at Harold snart skal dø, får han naturligvis panikk. Han skjønner at han er en del av en bok som snart skal gis ut av forfatteren Karen Eiffel (Emma Thompson), som ikke har en anelse om at historien hun skriver på, omhandler en virkelig person. Det gjelder å finne henne kvikt, ellers er livet til Harold ubønnhørlig over. Som hjelp på veien får han den eksentriske professor Jules Hilbert (Dustin Hoffman), som etter hvert utvikler sin egen agenda for denne kompliserte historien...


== Om filmen ==
Stranger Than Fiction hadde et budsjett på 30 millioner dollar, og spilte inn totalt 53 millioner dollar på verdensbasis. Amerikanske anmeldere likte filmen meget godt; den står med sterke 72% positive anmeldelser på nettstedet Rotten Tomatoes. På det brukerbaserte nettstedet Internet Movie Database har filmen også en meget god anseelse; der ligger den på et gjennomsnitt på 7,7 etter over 100 000 stemmer.


== Rolleliste ==


== Eksterne lenker ==
Offisielt nettsted 
(en) Stranger Than Fiction på Internet Movie Database 
(no) Stranger Than Fiction hos Filmfront 
(sv) Stranger Than Fiction i Svensk Filmdatabas 
(da) Stranger Than Fiction i Danmark Nationale Filminstitut 
(fr) Stranger Than Fiction på Allociné 
(nl) Stranger Than Fiction på MovieMeter 
(en) Stranger Than Fiction på AllMovie 
(en) Stranger Than Fiction på Turner Classic Movies 
(en) Stranger Than Fiction på Rotten Tomatoes 
(en) Stranger Than Fiction på Metacritic
Tory Channel

Tory Channel er en av de oversvømte dalene (ria) som utgjør Marlborough Sounds på New Zealand.
Tory Channel er oppkalt etter «Tory» som var skipet de første britiske nybyggerne til Wellington ankom med i 1840. Den ligger mellom Arapawa Island og fastlandet av Sørøya. I den vestlige enden går den over i det større Queen Charlotte Sound og i øst møter den Cooksundet på det smaleste punktet. 
Tory Channel er del av fergeruten mellom Wellington og Picton. Den er et av stedene i New Zealand med potensial for tidevannskraft.
December Boys

December Boys er et australsk drama fra 2007. Filmen er regissert av Rod Hardy, manuset er skrevet av Marc Rosenberg basert på boken til Michael Noonan, og filmen har Daniel Radcliffe, Lee Cormie, Christian Byers og James Fraser i hovedrollene.


== Handling ==
Vi er i 60-årenes Australia. Maps (Daniel Radcliffe), Misty (Lee Cormie), Sparks (Christian Byers) og Spit (James Fraser) er fire foreldreløse gutter som har vokst opp sammen på barnehjem. De er der kjent som December Boys, fordi de ankom hjemmet i desember, og derfor feirer bursdag i den måneden. De anser hverandre som brødre. I bursdagsgave av barnehjemmet får de en ferietur til kysten, hvor de flytter inn hos husverten Bandy (Jack Thompson). Til å begynne med koser guttene seg på ferie, men snart skjer ting som truer med å skille de tilsynelatende uadskillelige guttene; Lucy (Teresa Palmer), en sjarmerende jente fra lokalmiljøet, sjarmerer Maps i senk, og guttene får høre at et gift par (Paul Blackwell og Victoria Hill) som ikke kan få barn selv, vurderer å adoptere en av dem. Kampen om hvem som er best til å smiske er igang, og guttene må gå inn i seg selv for å beholde det tette vennskapet.


== Om filmen ==
December Boys er en relativt smal australsk film med et lite budsjett, og den var heller ikke særlig populær på kinoer utenfor Australia. Derfor spilte den ikke inn mer enn 1,175 millioner dollar på verdensbasis, ifølge Box Office Mojo.
Filmen står med 41% positive anmeldelser på nettstedet Rotten Tomatoes etter 69 registrerte anmeldelser. På det brukerbaserte nettstedet Internet Movie Database har filmen også en brukbar anseelse; der ligger den på et gjennomsnitt på 6,6 etter litt over 6000 stemmer.


== Rolleliste ==


== Eksterne lenker ==
(en) December Boys på Internet Movie Database 
(sv) December Boys i Svensk Filmdatabas 
(da) December Boys i Danmark Nationale Filminstitut 
(fr) December Boys på Allociné 
(nl) December Boys på MovieMeter 
(en) December Boys på AllMovie 
(en) December Boys på Turner Classic Movies 
(en) December Boys på Rotten Tomatoes 
(en) December Boys på Metacritic 
(en) December Boys på Box Office Mojo
El Cenepa (distrikt)

El Cenepa er et distrikt i provinsen Condorcanqui i regionen Amazonas i Peru. Distriktet grenser til nabolandet Ecuador i nord og i øst, til distriktene Río Santiago og Nieva i øst og til provinsen Bagua i sør. Distriktets nasjonale statistikkode er 010402 og hovedstaden er Huampami.
Distriktet ble opprettet den 1. september 1941. Innenfor distriktets området utkjempes Cenepa krigen mellom Peru og Ecuador i 1995.


== Landsbyer i distriktet El Cenepa ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: El Cenepa Arkivert 25. mai 2015 hos Wayback Machine.
Jernbanelinjen Berlin–Dresden

Jernbanelinjen Berlin–Dresden er en tysk jernbanestrekning mellom Berlin og Dresden. Den er en hovedstrekning som forbinder Berlin, Brandenburg og Sachsen.
Strekningen går fra Berlin via Elsterwerda til Dresden, den ble åpnet 1875. Siden 1848 fantes det allerede en strekning over Jüterbog og Riesa, den nye strekningen var imidlertid 12 km kortere.


== Linjekart ==


== Eksterne lenker ==
(en) Berlin–Dresden railway line – kategori av bilder, video eller lyd på Commons
Hamersley Range

Hamersley Range er et fjellområde i Pilbara i Vest-Australia. Området strekker seg 460 kilometer sørover fra Fortescue-elva i nordøst. Vest-Australias tjue høyeste punkter ligger alle i området, deriblant Mount Meharry på 1249 moh som er det aller høyeste punktet. Det finnes flere canyoner i området. 
Karijini nasjonalpark (tidligere Hamersley National Park) som er en av Australias største nasjonalparker inkluderer blant annet Hamersley Range.
Hamersley Range inneholder store mengder jernmalm og flere større australske gruveselskaper har gruver i området.
Río Santiago (distrikt)

Río Santiago er et distrikt i provinsen Condorcanqui i regionen Amazonas i Peru. Distriktet grenser til nabolandet Ecuador i nord, til regionen Loreto i øst, til distriktet Nieva i sør og til distriktet El Cenepa i vest. Distriktets nasjonale statistikkode er 010403 og hovedstaden er Puerto Galilea.
Distriktet ble opprettet den 18. mai 1984.


== Landsbyer i distriktet Río Santiago ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Pueblos del Peru: Río Santiago Arkivert 5. mars 2016 hos Wayback Machine.
Monica Strand

Monica Strand (født Sandvik 17. august 1976 i Bergen) er en norsk sanger og låtskriver.
Strand har hatt konsertsamarbeid med Ole Paus i 2010 og 2011. Hun lå i 2006 på Norsktoppen med låten Forever yours og på topp 8 på NRK Hedemark og Oppland i 2006 med låten Follow you, som hun laget i samarbeid med Knut Anders Sørum. I 2011 gav hun ut julesingelen Maria. Både soloalbumet Above all og julesingelen Maria er spilt på ulike radiostasjoner, blant annet på NRK P1.


== Diskografi ==
2006: Above all (soloplate) - Utgitt på plateselskapet MS Recordings, produsent Knut Bjørnar Asphol. Medvirkende blant andre Knut Anders Sørum og Levi Bergrud.
Maria:  Julesingel, 2011. Medvirkende Alexander Rybak, Frode Østang Mangen og Knut Bjørnar Asphol (produsent). Utgitt på  plateselskapet Growing City.


== Referanser ==


== Eksterne lenker ==
Monica Strand på Spotify
Santa María de Nieva

Santa María de Nieva er en by i provinsen Condorcanqui i Amazonas i det nordvestlige Peru, og er hovedstaden for  distriktet Nieva.
Pål Kristian Gulbrandsen

Pål Kristian Gulbrandsen (født 23. mai 1977) er en norsk trener og tidligere ishockeyspiller. Moderklubben er Manglerud Star. Han er mest kjent for sin innsats gjennom flere sesonger i Stavanger Oilers. Han var assisterende trener for Stavanger Oilers i 8 år fra 2008 til 2016. Fra 2016 er han ny hovedtrener for Stavanger Oilers. Gulbrandsen var back.


== Referanser ==


== Eksterne lenker ==
(en) Pål Kristian Gulbrandsen – Eliteprospects.com 
(en) Pål Kristian Gulbrandsen – Eliteprospects.com (personale)
Puerto Galilea

Santa María de Nieva er en by i provinsen Condorcanqui i Amazonas i det nordvestlige Peru, og er hovedstaden for  distriktet Río Santiago. 


== Referanser ==
Huampami

Santa María de Nieva er en by i provinsen Condorcanqui i Amazonas i det nordvestlige Peru, og er hovedstaden for  distriktet El Cenepa.
Moon Bloodgood

Korinna Moon Bloodgood (født 20. september 1975 i Alliance i Nebraska i USA) er en amerikansk skuespillerinne.


== Karriere ==
Bloodgood vokste opp i Anaheim i California). Hun spilte i 2005 en liten birolle i den romantiske komedien A Lot Like Love med Ashton Kutcher og Amanda Peet. I 2006 spilte hun sin første store hovedrolle i dramafilmen Eight Below med Paul Walker, og året etter var hun med i Pathfinder, den amerikanske nyinnspillingen av den norske Oscar-nominerte filmen Veiviseren (1987). Hun dukket også opp i komedien What Just Happened i 2008.
I 2009 spilte hun imidlertid sin største rolle til dags dato da hun portretterte den kvinnelige hovedrollen i Terminator Salvation, oppfølgeren til The Terminator (1984), Terminator 2: Judgment Day (1991) og Terminator 3: Rise of the Machines (2003). Hun spiller her en kvinne som får følelser for kyborgen Marcus Wright (Sam Worthington). Christian Bale spiller hovedrollen som John Connor.
Hun var også med i actionfilmen Faster (2010) med Dwayne Johnson.


== Annet ==
Bloodgood ble forlovet med skuespilleren Eric Balfour i 2005, men de brøt forlovelsen to år senere.


== Filmografi ==
Just Shoot Me! (2002) .... Penny (1 episode)
Fastlane (2003) .... Maid (1 episode)
CSI: Crime Scene Investigation (2003) .... Stripper (1 episode)
Hollywood Division (2004) .... Lisa Morales (TV-film)
Win a Date with Tad Hamilton! (2004) .... Gorgeous Woman
North Shore (2004) .... Lacey Riggs (1 episode)
Rocky Point (2005) .... Alana (1 episode)
Monk (2005) .... Hayley (1 episode)
A Lot Like Love (2005) .... Bridget
Eight Below (2006) .... Katie
Pathfinder (2007) .... Starfire
Day Break (2006–07) .... Rita Shelten (13 episoder)
Journeyman (2007) .... Livia Beale (13 episoder)
What Just Happened (2008) .... Laura
Street Fighter: The Legend of Chun-Li (2009) .... Det. Maya Sunee
Terminator Salvation (2009) .... Blair Williams
Terminator Salvation: The Machinima Series (2009) .... Blair Williams (stemme) (6 episoder)
Burn Notice (2009) .... Detective Paxson (3 episoder)
Moonlight Serenade (2009) .... Marie Devrenier
Human Target (2010) .... Dr. Jessica Shaw (1 episode)
Bedrooms (2010) .... Beth
Beautiful Boy (2010) .... Trish
Faster (2010) .... Marina
Conception (2011) .... Nikki
Falling Skies (2011) .... Anne Glass (10 episoder)
NTSF:SD:SUV (2011) .... Vivica (1 episode)
The Surrogate (2012) .... Vera
The Power of Few (2012) .... Mala
Jesus Hates Zombies (2012) .... Eli


== Eksterne lenker ==
(en) Moon Bloodgood på Internet Movie Database 
(sv) Moon Bloodgood i Svensk Filmdatabas 
(da) Moon Bloodgood på Scope 
(fr) Moon Bloodgood på Allociné 
(en) Moon Bloodgood på AllMovie 
(en) Moon Bloodgood hos Rotten Tomatoes 
(en) Moon Bloodgood hos The Movie Database
Chisquilla

Chisquilla er en by i provinsen Bongará i Amazonas-regionen i det nordvestlige Peru, og er hovedstaden for distriktet Chisquilla. Byen ligger om lag 2070 moh. og har 162 innbyggere (2012). 


== Eksterne lenker ==
World Gazetter: Byer i Amazonas-regionen
Churuja

Churuja er en by i provinsen Bongará i Amazonas-regionen i det nordvestlige Peru, og er hovedstaden for distriktet Churuja. Byen ligger om lag 1372 moh. og har 214 innbyggere (2012). 


== Eksterne lenker ==
World Gazetter: Byer i Amazonas-regionen
Corosha

Corosha er en by i provinsen Bongará i Amazonas-regionen i det nordvestlige Peru, og er hovedstaden for distriktet Corosha. Byen ligger om lag 2180 moh. og har 88 innbyggere (2012). 


== Eksterne lenker ==
World Gazetter: Byer i Amazonas-regionen
The Brothers Bloom

The Brothers Bloom er en amerikansk dramakomedie fra 2008. Filmen er skrevet og regissert av Rian Johnson, og har Adrien Brody, Rachel Weisz og Mark Ruffalo i hovedrollene.


== Handling ==
Stephen (Mark Ruffalo) og Bloom (Adrien Brody) er to brødre som lever livet som bedragere av millionærer og har gjort det i 25 år. De bedrar millionærene – simpelthen ved å være skuespillere. Stephen er hjernen bak og skriver manus, mens Bloom er antihelten og hovedrolleinnehaveren i historiene. De lurer aldri de samme folkene to ganger, og deres eneste kompanjong er den mystiske Bang Bang (Rinko Kikuchi), som aldri sier et ord, men som er ekspert på å sprenge ting i lufta. Men når Bloom er i trettiårene, får han kalde føtter og vil trekke seg ut, fordi han føler at hans karakterer tar fra ham hans egen identitet, og han vet ikke lenger hva som er virkelig og ikke. Men Stephen overtaler ham til et siste oppdrag, som går ut på å bedra en styrtrik godseierinne i New Jersey, Penelope Stamp (Rachel Weisz). Men mens oppdraget går sin gang, oppstår det flere problemer. For det første: De støter på brødrenes tidligere mentor, nå erkefiende, Diamond Dog (Maximilian Schell), som ønsker hevn. For det andre: Penelope er mer uforutsigbar enn de først antok. For det tredje: Bloom begynner å falle for Penelope, og vil ikke lenger samarbeide i planen.


== Rolleliste ==


== Trivia ==
Rachel Weisz var den første skuespilleren som skrev under for filmen.
Tom Cruise fikk en "spesiell takk" i rulleteksten etter filmen, for sin interesse i filmen. Cruise hadde et tre timer langt møte med regissør Rian Johnson, hvor han analyserte manuset og kom med forslag til endringer, og noen av dem tok Johnson til og med til følge. Johnson ville også gjerne ha Cruise med i en av hovedrollene i selve filmen, men skuespilleren hadde allerede et hektisk program med andre filmer og takket nei.


== Eksterne lenker ==
(en) Offisielt nettsted 
(en) The Brothers Bloom på Internet Movie Database 
(sv) The Brothers Bloom i Svensk Filmdatabas 
(fr) The Brothers Bloom på Allociné 
(nl) The Brothers Bloom på MovieMeter 
(en) The Brothers Bloom på AllMovie 
(en) The Brothers Bloom på Turner Classic Movies 
(en) The Brothers Bloom på Rotten Tomatoes 
(en) The Brothers Bloom på Metacritic 
(en) The Brothers Bloom på Box Office Mojo
Friedrich I von Schwarzenburg

Friedrich von Schwarzenburg (født ca. 1075, død 5. oktober 1131 på Burg Wolkenburg) var som  Friedrich I erkebiskop av Köln fra 1100 til 1131.